**Ascuns în Mâna Ta, Părinte**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascuns în Mâna Ta, Părinte

Cu tot ce am, cu tot ce sunt

Cu aripile ce-mi par frânte

Dar spre-nălţimi, mereu, zburând,

Cu visele care odată

Mi le-am trasat cu dor spre cer

Şi-mi pare Poarta încuiată

Şi-adesea eu mă simt stingher...

Ascuns în Mâna Ta, Părinte

Ce pot să-mi facă oameni răi?

Eu nu-i ascult! Merg înainte

Sunt fericit când Ochii Tăi,

Privesc cu dragoste spre mine..

Ştii când mă scol şi când stau jos..

Iar inima mi-o legi de Tine

Şi cerul Tău cel preţios.

Şi cânt chiar şi în grea furtună

Când mii talazuri se ridică..

O, Tata scump.. în a Ta Mână

Sunt plin de pace! Fără frică!

Din Mâna Ta, o scump Părinte,

Ca să te văd, tânjesc de dor..

Te-aştept.. mă bucur dinainte

De Slava Ta şi dulcele-Ţi Fior!

13.10.2018